Joe Clark
Store norske leksikon,Historie,Verdens historie og samtidshistorie,Nord- og Mellom-Amerika,Canadas historie,Canadas samtidshistorie
Joe Clark er en kanadisk politiker for Conservative Party of Canada, som var Canadas statsminister fra 1979 til 1980.
Clark hadde sin utdannelse og partikarriere i provinsen Alberta. Han var medlem av Underhuset i årene 1972–1993 og 2000–2004, og formann i Progressive Conservative Party of Canada (PCP) i periodene 1976–1983 og 1998–2003, da partiet ble slått sammen med Canadian Alliance til det nye Conservative Party of Canada (CPC).39 år gammel ble Clark tidenes yngste statsminister i Canada, og var statsminister fra 1979 til 1980, utenriksminister fra 1984 til 1991 og minister for konstitusjonelle forhold fra 1991 til 1993. Fra 1993 til 1996 var han FNs spesialutsending på Kypros.Clark har undervist ved akademiske institusjoner i Canada og USA. Han har utgitt Canada, A Nation Too Good to Lose (1994) og How We Lead: Canada in a Century of Change (2013). Les mer i Store norske leksikon Canadas historie Canadas geografi Canadas befolkning Canadas politiske system